Z A P I S N I K

13. sjednice Vijeća Mjesnog odbora Dugave,
održane 10. lipnja 2022.



Sjednica se održava 10. lipnja u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 19,00  sati.

Nazočni članovi vijeća:  Borovac Darko, Grobelšek Ivan, Josipović Josip, Kurilić Tanja, Maurović Tomislav, Petrinović Kruno, Pigac Oskar, Ptiček Berislav, Snežana Stojaković


Nenazočni članovi vijeća: 	


Ostali nazočni: 	
- Alena Rosandić – vijećnica Gradske četvrti NZ - istok
-Petra Crnko, stručna referentica Gradskog ureda za mjesnu samoupravi, civilnu zaštitu i sigurnost 
			
	


Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 12. radne sjednice MO Dugave. (9 "za"). 










	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1.	Dječji parkovi u naselju – na zahtjev građana – zaključak, donosi se
2.	Privatna površina - na križanju Vatikanske ulice i SR Njemačke – status, ingerencija, održavanje – zaključak, donosi se
3.	Korištenje prostora HSS, UDS– zaključak, donosi se
4.	Uspornik, Abramovićeva ulica– upit građana - zaključak, donosi se
5. 	Rasvjeta u naselju Dugave – upit građana – zaključak, donosi se
6.	Parkirališna mjesta, dodatna, prijedlog – zaključak, donosi se
7.	 Prostori mjesne samouprave , korištenje, najam, status, održavanje – zaključak, donosi se
8. 	Novi Zagreb i nedostatak bolnice – zaključak, donosi se
9.	Pitanja, prijedlozi i obavijesti






   	Ad 1. Dječji parkovi u naselju - održavanje, obnova, sanacija sprava

Predsjednik Vijeća na prijedlog građana otvorio je raspravu o održavanju, obnovi i sanaciji sprava na dječjim igralištima na području Dugava. Posebno je istaknuta situacija u parku zgrade u ulici Vijenac Frane Gotovac 1-6 u kojem antistres ploče nisu postavljene u dovoljnoj širini oko penjalice na tobogan što predstavlja potencijalnu opasnost za korisnike, posebno najmanju djecu. U raspravi je istaknuto da bi se Plan održavanja, obnove i sanacije trebao donijeti na razini podružnice Zrinjevca, koja je igrališta opremila, te čiji radnici na terenu najbolje poznaju situaciju, a osim toga oni mogu hitno reagirati na uočene probleme i teškoće. Vijećnici su u raspravi jednoglasno podržali prijedlog (9 "za").  


					ZAKLJUČAK
	o održavanju, obnovi, sanaciji sprava u dječjim parkovima u naselju

1. Vijeće MO Dugave jednoglasno podržava zahtjev građana o održavanju, obnovi, sanaciji sprava u dječjim parkovima u naselju. Posebno je istaknuta situacija u parku zgrade u ulici Vijenac Frane Gotovac 1-6 u kojem antistres ploče nisu postavljene u dovoljnoj širini oko penjalice na tobogan što predstavlja potencijalnu opasnost za korisnike, posebno najmanju djecu

2. Traži se se Zagrebački holding, Podružnica Zrinjevac da u redovnom održavanju izađe na teren i prilagodi antistrenu podlogu dječjoj spravi, a u svrhu, primarno, zaštite djece.

2. Ovaj Zaključak dostavlja se Vijeću Gradske četvrti Novi Zagreb – istok, Zagrebačkom holdingu d.o.o., Podružnici Zrinjevac  i građanima A. K. i A. S., predlagateljima   








Ad 2. Privatna površina - na križanju Vatikanske ulice i SR Njemačke – status, ingerencija, održavanje

Predsjednik Vijeća je na zahtjev odvjetničkog ureda Davora Galetovića koji zastupa privatnog vlasnika katastarskih čestica na križanju Vatikanske ulice i SR Njemačke otvorio raspravu o uklanjanju postavljenih rasvjetnih tijela. U raspravi je istaknuto da VMO Dugave nema nadležnost po tom pitanju i predlagatelja upućuje na adresu Gradskog ureda za imovinsko-pravne poslove i imovinu Grada. U raspravi je istaknuto kako je neprihvatljiv odnos privatnog vlasnika koji ne održava postojeću ogradu, ne kosi i ne održava zelene površine urednim na predmetnim česticama, o čemu će se izvijestiti predstavnici Komunalnog redarstva. Predmetni zahtjev vijećnici su jednoglasno usvojili (9 "za").

					ZAKLJUČAK
	o statusu, ingerenciji i održavanju privatnih čestica na križanju 
				Vatikanske ulice i SR Njemačke

 	
	1. Vijeće MO Dugave nije nadležno za predmetni zahtjev odvjetnika Damira Galetovića i upućuje ga da se obrati nadležnom Gradskom uredu za imovinsko-pravne poslove i imovinu Grada. Zahtijeva se izlazak komunalnih redara na teren i podnošenje prijava zbog neodržavanja postojeće ograde, te neodržavanja zelene površine. 

 
	2. Ovaj Zaključak dostavlja se Vijeću Gradske četvrti Novi Zagreb - istok, odvjetničkom uredu Damira Galetovića, zastupniku Josipa Antića, Komunalnom redarstvu i Gradskom uredu za imovinsko-pravne poslove i imovinu.
	

	Ad 3. Zahtjev za korištenje prostora HSS, UDS
Predsjednik Vijeća upoznao je članove Vijeća sa zahtjevom HSS-a i UDS-a za korištenje prostora u terminima - ????. Vijećnici su bez rasprave predmetni zahtjev jednoglasno usvojili (9 "za").

						ZAKLJUČAK
				o zahtjevu za korištenje prostora HSS, UDS
	1. Vijeće MO Dugave podržava predmetni zatjev.
	2. Ovaj Zaključak dostavlja se Vijeću Gradske četvrti Novi Zagreb - istok. 

	Ad 4. Zahtjev za postavljanje uspornika u Ulici svetog Mateja kod Abramovićeve ulice

	Predsjednik Vijeća upoznao je članove sa zahtjevom građanina B. R. za postavljanje horizontalnog uspornika u cijeloj širini ulice na predmetnoj lokaciji na mjestu postojećih, koje vozači manjih vozila često zaobilaze. U raspravi su vijećnici zahtjev podržali i nakon toga jednoglasno usvojili (9 "za").

ZAKLJUČAK
o zahtjevu za postavljanje uspornika na lokaciji Hribarov prilaz i Abramovićeva ulica

	1. Vijeće MO Dugave podržava predmetni zahtjev.  
	2. Ovaj Zaključak dostavlja se vijeću Gradske četvrti Novi Zagreb - istok, građaninu B. R. (predlagatelju), te Gradskom uredu za obnovu, izgradnju, prostorno uređenje, graditeljstvo, komunalne poslove i promet


Ad 5. Rasvjeta u naselju Dugave - upit građana

	Predsjednik Vijeća upoznao je članove Vijeća s upitom građanke E. K., nezadovoljne zamjenom postojećih javnih rasvjetnih tijela u naselju novima. Prema njezinom mišljenju nakon zamjene je vidljivost smanjena zbog čega se ona osjeća - nesigurno. U raspravi su vijećnici jednoglasno podržali zamjenu starih rasvjetnih tijela novima, čime se smanjuje svjetlosno zagađenje i postiže znatna ušteda u potrošnji električne energije. Nakon rasprave vijećnici su jednoglasno podržali taj zaključak (9 "za").

ZAKLJUČAK
		o zamjeni postojećih javnih rasvjetnih tijela u naselju Dugave


1. Vijeće MO Dugave podržava zamjenu postojećih javnih rasvjetnih tijela štedljivijima, čime se istodobno smanjuje svjetlosno zagađenje. 
2. Ovaj Zaključak dostavlja se vijeću Gradske četvrti Novi Zagreb - istok, te građanki E. K.


Ad 6. Zahtjev za iscrtavanje dodatnih parkirališnih mjesta u Ulici sv. Mateja - prijedlog

Predsjednik Vijeća upoznao je vijećnike s prijedlogom zatvaranja lijevog kolničkog traka u Ulici sv. Mateja od kućnog broja 118 do križanja s Čalogovićevom ulicom čime bi se dobio znatan broj novih parkirališnih mjesta i smanjio gorući problem njihova nedostatka u naselju. U raspravi je istaknuto da su slična rješenja već primijenjena u Novom Zagrebu, primjerice u naselju Travno, što u praksi odlično funkcionira. Vijeće je predmetni prijedlog jednoglasno prihvatilo (9 "za"). 






	ZAKLJUČAK	
	o prijedlogu za iscrtavanje dodatnih parkirališnih mjesta u Ulici sv. Mateja 

1. Vijeće MO Dugave podržalo je predmetni prijedlog za zatvaranje lijevog kolničkog traka u Ulici sv. Mateja od kućnog broja 118 do križanja s Čalogovićevom ulicom čime bi se dobio znatan broj novih parkirališnih mjesta i smanjio gorući problem njihova nedostatka u naselju. U raspravi je istaknuto da su slična rješenja već primijenjena u Novom Zagrebu, primjerice u naselju Travno, što u praksi odlično funkcionira.

2. Ovaj Zaključak dostavlja se Vijeću Gradske četvrti Novi Zagreb - istok, te Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad 7 Prostori mjesne samouprave - korištenje, najam, status, održavanje


Predsjednik Vijeća upoznao je vijećnike sa zahtjevom o uvidu i eventualnoj reviziji ugovora korisnika prostora u prostorima Mjesne samouprave u Ulici sv. Mateja 93, posebno tvrtke Otis i udruge Rast. U raspravi je istaknuto da ti korisnici ne održavaju prostore koje imaju u najmu, što je neprihvatljivo, te da bi se prostorije koje oni koriste trebalo urediti i što hitnije staviti na raspolaganje građanima za sportske i kulturne aktivnosti. Zbog toga se od nadležnog Gradskog uredu za imovinsko-pravne poslove i imovinu traži uvid u postojeće ugovore, s cijenom najma i njegovim istekom, kako bi VMO Dugave moglo zatražiti prenamjenu prostora i staviti ih na raspolaganje građanima naselja. Predmetni zaključak je jednoglasno usvojen (9 "za"). 






	ZAKLJUČAK	
	o korištenju, najmu, statusu i održavanju prostora mjesne samouprave 

1. Vijeće MO Dugave podržalo je predmetni zahtjev traženje na uvidu i eventualnoj reviziji ugovora korisnika prostora u prostorima Mjesne samouprave u Ulici sv. Mateja 93, posebno tvrtke Otis i udruge Rast. U raspravi je istaknuto da ti korisnici ne održavaju prostore koje imaju u najmu, što je neprihvatljivo, te da bi se prostorije koje oni koriste trebalo urediti i što hitnije staviti na raspolaganje građanima za sportske i kulturne aktivnosti. Zbog toga se od nadležnog Gradskog uredu za imovinsko-pravne poslove i imovinu traži uvid u postojeće ugovore, s cijenom najma i njegovim istekom, kako bi VMO Dugave moglo zatražiti prenamjenu prostora i staviti ih na raspolaganje građanima naselja. Predmetni zaključak je jednoglasno usvojen.
2. Ovaj Zaključak dostavlja se Vijeću Gradske četvrti Novi Zagreb - istok, te Gradskom uredu za imovinsko-pravne poslove i imovinu.

















Ad 8. Novi Zagreb i nedostatak bolnice


Predsjednik Vijeća upoznao je vijećnike s prijedlogom vijećnika Josipa Josipovića o potrebi hitne izgradnje opće bolnice u Novom Zagrebu. Stanovnicima Novog Zagreba to bi znatno olakšalo dostupnost zdravstvenih i medicinskih usluga, rasteretilo bi postojeće bolničke kapacitete i poboljšalo kvalitetu života u Novom Zagrebu. Vijeće je predmetni prijedlog jednoglasno prihvatilo (9 "za"). 





	ZAKLJUČAK	
		o potrebi gradnje opće bolnice u Novom Zagrebu

	1. Vijeće MO Dugave jednoglasno je podržalo predmetni prijedlog vijećnika Josipa Josipovića o potrebi hitne izgradnje opće bolnice u Novom Zagrebu. Stanovnicima Novog Zagreba to bi znatno olakšalo dostupnost zdravstvenih i medicinskih usluga, rasteretilo bi postojeće bolničke kapacitete i poboljšalo kvalitetu života u Novom Zagrebu.  .
2. Ovaj Zaključak dostavlja se Vijeću Gradske četvrti Novi Zagreb - istok, te Gradskom uredu za obnovu, izgradnju, prostorno uređenje, graditeljstvo, komunalne poslove i promet.


















Ad 9. Pitanja, prijedlozi i obavijesti


Predsjednik Vijeća upoznao je vijećnike sa Statutarom odlukom Gradske skupštine Grada Zagreba o izmjenama i dopunama Statuta Grada Zagreba s 12. sjednice održane 26. svibnja 2022., a posebno člankom 7. koji propisuje proceduru i rokove u donošenju godišnjeg Plana malih komunalnih akcija na razini vijeća mjesnih odbora i vijeća gradskih četvrti. Nakon toga vijećnike je upoznao s prijedlogom građanina M. C. za dodatnim ograđivanjem zelene površine, vanjskog igrališta koje koriste djeca iz područnog objekta Dječjeg vrtića Tratinčica na adresi Hribarov prilaz 2, koja je trenutačno djelomično ograđena. Isto tako je upoznao vijećnike s upozorenjem građanina B. B. o smanjenoj vidljivosti na prometnici u Ulici sv. Mateja 52, gdje borove grane zakrivaju pogled na cestu u zavoju, što predstavlja opasnost za sudionike u prometu i potrebi informiranja radnika Zrinjevca o tome. Istaknuo je i brojne upite građana o smještaju spremnika za reciklažni i miješani komunalni otpad, održavanju zelenila - posebno košnji trave, te potrebi postavljanja dodatnih kanti za otpad u parkovima i frekventnijim lokacijama. 
  
Dovršeno u 20.35 sati.

Zapisnik izradio:
Kruno Petrinović

KLASA: 024-08/22-003/1213
URBROJ:  251-13-11-9-22-2
Zagreb, 10. lipnja 2022.

